
Tehniskā specifikācija
SIA „Rīgas Austrumu klīniskā universitātes slimnīca” 
juridisko pakalpojumu sniegšana
ID.nr. RAKUS CA/2025/122

SIA “Rīgas Austrumu klīniskā universitātes slimnīca” (turpmāk – Slimnīca) ir nepieciešams saņemt padziļinātu ekspertīzi - profesionālu juridisko atbalstu būvniecības, projektēšanas, autoruzraudzības, būvuzraudzības, līgumu izpildes un strīdu risināšanas jautājumu ietvaros, tai skaitā juridisko risku mazināšanu un tiesisku interešu aizsardzību, saistībā ar Slimnīcas un izpildītāju (Būvdarbu veicējs, Projektētājs, Būvuzraugs) savstarpēji noslēgtiem līgumiem (skat. zemāk).
I. Pakalpojuma apraksts:
	Pakalpojuma apraksts:
	Cenu aptaujas priekšmets ir juridiskie pakalpojumi, kas ietver: 
· Slimnīcas tiesību un tiesisko interešu ievērošanas nodrošināšanu civillietā, kas radusies saistībā ar: 1)  starp Slimnīcu un Piegādātāju apvienību “GULIVER UN IGATE”, kas sastāv no dalībniekiem: sabiedrības ar ierobežotu atbildību “Guliver”, reģistrācijas Nr. 40103490699 un sabiedrības ar ierobežotu atbildību “Ceļu būvniecības sabiedrība “IGATE”, reģistrācijas Nr. 41703001139 (turpmāk – Būvdarbu veicējs),  noslēgto līgumu par iekšējo ceļu, laukumu un tuneļa pārbūvi – pievedceļa Neatliekamās medicīnas un pacientu uzņemšanas klīnikai (turpmāk – NMPUK) ar tuneli pārbūvi un priekšpagalma labiekārtošanu (turpmāk – Objekts) saistību izpildi; 2) starp Slimnīcu  un  Sabiedrību ar ierobežotu atbildību “Baltex Group”, reģistrācijas Nr. 40103274353 (turpmāk – Projektētājs) par Objekta būvprojekta kvalitāti;  3) starp Slimnīcu un Pilnsabiedrībau “L4 & MŪSU UZRAUGS”, reģistrācijas Nr. 40203155752 (turpmāk – Būvuzraugs) par Objekta būvuzraudzību, t.sk., pārstāvība valsts un pārvaldes iestādēs, tiesībsargājošās institūcijās, tiesā un ar trešajām personām;
· Slimnīcas interešu aizsardzību tiesvedībās, kas saistītas ar Slimnīcas prasību pret Izpildītāju, Projektētāju un Būvuzraugu par saistību izpildi, t.sk., no strīdiem izrietošu pārstāvību valsts un pašvaldības iestādēs, nodrošinot efektīvu un operatīvu risinājumu piemērošanu, atzinumu sniegšanu, nodrošinot savlaicīgu un nepārtrauktu juridiskā atbalsta saņemšanu;
· padziļinātu juridisko ekspertīzi - konsultācijas, izvērtējumus un atzinumus problēmsituācijās, tai skaitā normatīvo aktu piemērošanā un interpretācijā (gan saistībā ar būvniecību un esošajām tiesvedībām, gan citos ar Slimnīcas pamatdarbību saistītos jautājumos);
· Slimnīcas lietderības un iespējamo risku tiesvedības sakarā izvērtējumu, tai skaitā iespējamos zaudējumus un kaitējumu, kas var rasties Slimnīcai un/vai valstij;
· saskaņā ar Slimnīcas norādījumiem un izsniegto pilnvarojumu, Slimnīcas interešu pārstāvību tiesvedību procesos visu instanču tiesās, nodrošinot Slimnīcas interešu tiesību un likumisko interešu aizstāvību un pārstāvību tiesvedību procesos, kādus noteic Civilprocesa likums, Administratīvā procesa likums un starptautiskie normatīvie akti;
· saskaņā ar Slimnīcas norādījumiem rakstveida paskaidrojumu, prasības pieteikumu, pretprasības pieteikumu, sūdzības, apelācijas, kasācijas un blakus sūdzības sagatavošana iesniegšanai tiesās, lūgumu, kā arī citu procesuālo dokumentu sagatavošana;
· Slimnīcas interešu pārstāvību mediācijas procesos ārpustiesas strīdu risināšanā.
Pakalpojuma sniegšanas darba organizācija:
· Darba intensitāte, kas saistīta ar konsultāciju, atzinumu un izvērtējumu sniegšanu, kā arī dokumentu projektu sagatavošanu un sagatavoto dokumentu projektu izvērtēšanu, atkarīga no Slimnīcas īstenoto darbību skaita iepriekš minēto jautājumu jomās, to sarežģītības, apjoma un virzības; 
· Darba intensitāte, kas saistīta ar tiesvedības dokumentu projektu sagatavošanu, atkarīga no attiecīgās tiesvedības uzsākšanas un virzības;
· Juridisko pakalpojumu sniegšana nodrošināma pēc Slimnīcas pieprasījuma Slimnīcas noteiktā vietā, termiņā, kvalitātē un veidā, tostarp rakstiski un mutiski, izmantojot elektronisko pastu, tālruni, videokonferenci vai citus attālinātus saziņas veidus; 
· Pakalpojuma pieejamība jānodrošina Slimnīcas darba laikā ietvaros no plkst. 8:30 līdz 16.30. Izņēmuma gadījumos Pakalpojuma sniegšana var tikt pieprasīta ārpus Slimnīcas darba laika, brīvdienās un svētku dienās;
· Pakalpojuma sniegšana jāuzsāk ne vēlāk kā 24 (divdesmit četru) stundu laikā pēc Slimnīcas pieprasījuma iesniegšanas, ja vien nav nepieciešamas nekavējošas darbības;
· Veicot Slimnīcas interešu pārstāvību, Pakalpojumu sniedzējs izmanto visus normatīvajos aktos paredzētos līdzekļus un metodes, lai sasniegtu Slimnīcai labvēlīgāko rezultātu;
· Pakalpojuma sniegšana jānodrošina Slimnīcas noteiktajos termiņos, vai, ja tādi netiek noteikti, tad ievērojot procesuālo normu noteiktos termiņus.



II. Prasības pretendentam
	1. Prasības pretendentam
1) Pretendents iesniedz pieteikumu dalībai cenu aptaujā[footnoteRef:1], kas sagatavots atbilstoši 1.pielikumam; [1:  Pretendenta pieteikumu par piedalīšanos cenu aptaujā jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendenta piedāvājumu paraksta ārvalstīs reģistrēta pretendenta pilnvarota persona vai persona, kas atšķiras no Latvijas reģistros norādītās personas ar pārstāvniecības tiesībām, tad piedāvājumam jāpievieno pilnvara vai tās apliecināta kopija. ] 

2) Pretendents normatīvajos aktos noteiktajā kārtībā ir reģistrēts Komercreģistrā, VID publiskojamo datu bāzē vai līdzvērtīgā reģistrā ārvalstīs.

	2. Pretendenta kvalificētam speciālistam jāatbilst šādiem nosacījumiem:

	1) Zvērināta advokāta kvalifikācija.
Speciālistam jāiesniedz izglītību apliecinošu dokumentu kopija vai jānorāda publiskais reģistrs, lai Slimnīca gūtu pārliecību par speciālista izglītību;
2) Zināšanas un pieredze iepirkumu un būvniecības jomā iepriekšējo 3 (trīs) gadu laikā, t.sk. speciālistam ir pieredze klientu interešu pārstāvībā būvniecības strīdu risināšanā vismaz 3 (trīs) būvniecības tiesvedībās.
Speciālistam jāiesniedz profesionālās pieredzes apraksts (CV) un pieredzi apliecinošu dokumentāciju;
3) Pozitīva pieredze un rezultāti, pārstāvot klientus tiesā (spriedums vai lēmums par labu klientam, kurš tiek pārstāvēts) vismaz 2 (divās) tiesvedībās. Speciālistam jāiesniedz profesionālās pieredzes apraksts (CV) un pieredzi apliecinošu dokumentāciju;
4) Nav interešu konflikta ar Izpildītāju, būvuzraugu un projektētāju (nav spēkā esoša vienošanās par tiesību un tiesisko interešu pārstāvēšanu un aizsardzību vai citu juridiskās palīdzības sniegšanu).




III. Pakalpojumu sniegšanas forma un apraksts:
	1) Formu, kādā sniedzams pakalpojums, Slimnīca nosaka darba pieteikšanas brīdī  - piemēram, dokumentācijas sagatavošana vai izskatīšana, vēstules projekts, atzinums, pārstāvība vai konsultācija;
2) Slimnīca rakstiski (uz Izpildītāja norādīto e-pastu) sniedz informāciju Izpildītājam par nepieciešamo pakalpojumu, apjomu, datumu, termiņiem un citu būtisku informāciju; 
3) Izpildītājs  1 (vienas) darba dienas laikā sniedz Slimnīca atbildi. Atbildes forma un apjoms tieši atkarīgs no Slimnīca pieprasījuma – piemēram, ja Slimnīca lūdz pārstāvību tiesas sēdē, tad Izpildītājs informē, vai varēs pārstāvēt, vai nav interešu konflikta un citu informāciju, kas tieši izriet no Slimnīca pieprasījuma.
4) Par katra darba izpildes termiņiem Slimnīca un Izpildītājs vienojas atsevišķi. 





	IV. Pakalpojumu sniegšanas apjoms: līguma summa līdz 5000 EUR (pieci tūkstoši eiro) EUR bez PVN. Pakalpojuma apmaksa notiek pēc Izpildītāja sniegtās ikmēneša atskaites par sniegtā pakalpojuma apjoma (darba stundām), atbilstoši pretendenta piedāvātajām zvērināta advokāta stundas likmes.


	
V. Finanšu piedāvājums
Pretendents iesniedz finanšu piedāvājumu atbilstoši zemāk esošai formai.
	Nr.p.k.
	Pakalpojums
	Zvērināta advokāta 1 (vienas) stundas likme (EUR bez PVN/h)

	1.
	Juridisku konsultāciju, izvērtējumu, atzinumu sniegšana
	A

	2. 
	Iepazīšanās ar lietas materiāliem
	B

	2.
	Dokumentu izskatīšana un sagatavošana 
	C

	3.
	Pārstāvība tiesas procesā
	D

	4.
	Pārstāvība mediācijas procesā
	E

	Vidējā 1 (vienas) stundas likme par pakalpojumiem, EUR bez PVN
	(A+B+C+D+E)/5



Līgumslēgšanas tiesības tiek pieškirtas pretendentam, kurš piedāvājis zemāko vidējo 1 stundas likmi par pakalpojumiem.



Kontaktpersona
Iepirkumu daļas vadītāja Zanda Jansone, tālr. + 371 26259154, e-pasts: zanda.jansone@aslimnica.lv.

Piedāvājumu iesniegšana
1. SIA “Rīgas Austrumu klīniskā universitātes slimnīca”, piedāvājumu nosūtot elektroniski uz e-pasta adresi: iepirkumi@aslimnica.lv.
1. Piedāvājumu iesniegšanas termiņš:  Līdz 2025. gada  30. decembra plkst. 16:00.

Nolikuma pielikumi:
1. Pielikums Nr. 1 – Pieteikuma forma. 


Cenu aptaujas komisijas priekšsēdētāja			Zanda Jansone
